«Дош-доца, муш-беха» – цIе тиллира цо цунна. Хууш ду, муьлхха а авторна доккхачу маьIнехь ду ша яздина могIанаш цхьана гуларехь арахецар, иштта хазахетаран синхаамаш Мусан а билггал хилла хир бу. Амма цо берашна лерина араяьккхина и гулар дика хилам а бара нохчийн литературехь, хIунда аьлча дуккха шераш дIадевлира, баккъал а цара хазахеташ йоьшурйолу, иштта книжка арахецаза.